39. schôdza NR SR - 13.deň - A. dopoludnia
Dátum: 2025-09-29
Poslanec: Kalivoda, Peter (HLAS - SD)
Druh vystúpenia: Vystúpenie v rozprave

Ďakujem pekne, pán predsedajúci, za slovo. Ak dovolíte, nadviažem na pána ministra. Myslím si, že všetko to čo tu povedal, naozaj môžme podpísať a v súvislosti s týmto zákonom by som možno aj ja si dovolil zopár, zopár pripomienok a zopár slov najmä smerom k našim opozičným kolegom, ktoré potom nakoniec budú teda zavŕšené mojou prosbou, aby za tento rozumný návrh zákona, vládny návrh zákona naozaj zahlasovali. Myslím si, že všetci veľmi dobre vieme, že máme na Slovensku obrovské množstvo environmentálnych záťaží, s ktorými sa štát viac menej úspešne snaží robiť poriadok. My sme zažili časy, keď za ministrovania pána ministra Budaja zo strany OĽaNO sa tento pán minister chodil fotiť v gumákoch na rôzne environmentálne záťaže, chodil po Chemku - Strážske a podobne, a kde teda hovoril o tom, ako tieto záťaže musíme odstrániť. No je takt, že započať úspešne tento proces sa podarilo až súčasnej vláde a súčasnému pánovi ministrovi Tarabovi, takže toľko asi k takýmto, k takýmto možno deklaratívnym prístupom k problémom a k naozaj konštruktívnym prístupom k problémom a práve z tej druhej kategórie je aj tento návrh zákona. Asi poznáte históriu skládkovania v Československu, neskôr na Slovensku, kedy teda skládkovanie bolo, bolo ako jedným zo štandardných spôsobov nakladania s odpadom, čo už samozrejme od roku 2035 bude veľký problém a tam aj súvisí, súvisí vlastne s týmto tá potreba riešiť, riešiť nejakým spôsobom likvidáciu odpadu inak ako, ako skládkovaním a práve tam, tam treba naozaj sa zamyslieť do budúcnosti aj nad, nad výstavbou zariadení na energetické zhodnocovanie odpadu, ktoré všade v Európe fungujú pod veľmi prísnymi pravidlami a pokiaľ sú tieto, tieto všetky environmentálne štandardy dodržiavané, tak naozaj absolútne žiadne nebezpečenstvo obyvateľom toho daného štátu nehrozí. Naopak. Oveľa väčšie hrozí, pokiaľ nebude prijatý tento vládny návrh zákona a jednoducho skládky, ktoré dnes nemajú takpovediac pána, kde sa prešustroval, prešustroval fond, ktorý má slúžiť na rekultiváciu tejto skládky alebo, alebo skládka jednoducho nemá, nemá v súčasnosti už, už svojho pána, kedy spoločnosť, ktorá ju prevádzkovala, zanikla bez nástupcu a jednoducho táto skládka ostala na pleciach, na pleciach občanom, ktorí bývajú v jej okolí a respektíve štátu. Lenže problém je, že štát s tou skládkou dnes robiť nemôže nič. Štát nemôže vstúpiť do toho procesu, nemôže sa, nemôže sa stať proste tým, ktorý tú skládku bude rekultivovať a preto tie skládky dnes stoja, sú problémom pre, pre celú krajinu, sú problémom pre spodné vody, sú problémom pre obyvateľov v dotknutých územiach a jednoducho nikto s nimi nemôže nič robiť. Práve toto by mal tento návrh zákona vyriešiť. Mal by umožniť štátu vstúpiť do procesu, vstúpiť do, do územia a jednoducho začať, začať s touto skládkou, skládkou jednoducho niečo robiť. Áno, pokiaľ samozrejme budú s tým spojené náklady a tie určite spojené budú s rekultiváciou takejto skládky, tak bude mať potom následne štát možnosť si, si tieto prostriedky uplatňovať v nejakých ďalších konaniach, ale bude tomu predchádzať to, že tá skládka bude odborne zlikvidovaná, zrekultivovaná, územie bude vyčistené a obyvatelia budú mať právo tak ako im to zaručuje koniec koncov aj Ústava Slovenskej republiky, žiť v zdravom životnom prostredí. Možno len tak v skratke, aby som sa vrátil aj k tomu, čo pán minister spomínal o zákone o vodovodoch, kanalizáciách, ktorý naozaj aj ja som bol veľmi, veľmi sklamaný, že nepodporil ani jeden alebo možno jeden opozičný poslanec, pretože bol to zákon, ktorý alebo teda je to zákon, ktorý bol schválený chvalabohu a ktorý naozaj, naozaj veľmi jasne ustanovuje vodárenským spoločnostiam, načo môžu minúť peniaze, peniaze, ktoré získajú z prevádzkovania týchto, týchto sietí. Áno, mrzí ma, poviem, mrzí ma, že neprešiel pozmeňovák, ktorým by sme toto isté umožnili, umožnili riešiť aj tým, ktorí nie vlastnou vinou nemajú vybudovanú kanalizáciu ani vodovod. To je problém, ktorý Slovenská republika má desiatky rokov. Za vlády Petra Pellegriniho bol prijatý takzvaný národný akčný plán budovania vodovodov a kanalizácií, kde malo ísť na, na tento akčný plán myslím až 120 miliónov eur v priebehu piatich rokov. No ale čo sa stalo. Nástupom Matovičovej vlády a ministrovania ministra Budaja bol tento, tento národný plán jednoducho zrušený a vodovody a kanalizácie znova ostali na pleciach obciam, mestám, respektíve ministerstvu životného prostredia prostredníctvom environmentálneho fondu. Takže ja pevne verím, že ak ste už pri tomto schvaľovaní zákona, návrhu zákona o vodovodoch a kanalizáciách zlyhali, že aspoň v tomto prípade si urobíte taký nejaký, taký nejaký malý reparát a zahlasujete. A zahlasujete zaňho. Je to naozaj veľmi rozumný návrh zákona, návrh zákona, ktorý rieši životné prostredie obyvateľov v dotknutých územiach, kde sú aj vaši voliči. Naozaj vás veľmi pekne prosím, zahlasujte, zahlasujte za tento návrh zákona, je to dobrý návrh zákona, týka sa všetkých obyvateľov tejto krajiny, týka sa takisto aj vašich voličov, aj našich voličov, ale to je teraz úplne vedľajšie. Je dôležité, že sa týka každého jedného obyvateľa Slovenskej republiky, ktorý má naozaj má garantovaný aj v ústave ten nárok, aby žil v zdravom životnom prostredí.